El Startup Day 2025 reuneix al Parc Científic més de cent empreses i entitats del sector agroalimentari

## El Startup Day 2025 reuneix al Parc Científic més de cent empreses i entitats del sector agroalimentari

Un centenar de startups, spin-offs i entitats del sector agrobiotecnològic celebren aquest dimecres 28 de maig el Startup Day 2025, una jornada orientada al foment de la innovació, l'emprenedoria i la transferència de coneixement en aquest camp de l'economia. Organitzat per la incubadora AgrotecUV (UV-PCUV) i la plataforma Biovegen, la trobada analitza el panorama actual del sector mitjançant la participació de professionals de la ciència, l'empresa i la gestió públic-privada.

L'acte ha estat inaugurat per la vicerectora d'Innovació de la UV, Rosa Maria Donat, el director del Parc Científic, Pedro Carrasco, i el president de Biovegen, José Pellicer.

El secretari autonòmic d'Innovació, Jerónimo Mora, ha posat punt final a la trobada després d'una jornada que ha donat a conéixer les noves startups incorporades, en la seua tercera convocatòria, a la incubadora d'alta tecnologia en agroalimentació sostenible de la Universitat de València (AgrotecUV), i oferir una radiografia del sector agroalimentari a Espanya, des de les tendències tecnològiques d'empreses i centres de R+D fins als perfils professionals més demandats, entre altres qüestions. El programa es completa amb l'exhibició de diferents casos d'èxit empresarial secundats per AgrotecUV, la presentació de projectes d'investigació capdavanters i una taula redona sobre innovació i col·laboració per a l'emprenedoria.

Organitzat pel binomi AgrotecUV/Biovegen i concebut com una oportunitat per a la interconnexió entre agents de l'ecosistema agroalimentari, ‘Startup Day 2025. Catalitzant la Innovació Agroalimentària’ compta amb espais habilitats per al *networking* entre els més de 150 participants –un centenar llarg d'empreses– inscrits a la trobada.

AgrotecUV és la incubadora d'alta tecnologia en agroalimentació sostenible promoguda per la Universitat de València i la Fundació Parc Científic Universitat de València. El seu principal objectiu és promoure la creació i el creixement d'empreses *agrotech* i *foodtech* basades en el coneixement.

Biovegen és una plataforma tecnològica públic-privada orientada a millorar la competitivitat del sector agroalimentari a través del desenvolupament de tecnologies procedents de la biologia vegetal.

La jornada s'ha celebrat aquest dimecres 28 de maig a l'Auditori Marie Curie del Parc Científic de la Universitat de València.

Arxivat en:
Ciencias Agrarias
, Ciencias de la Vida
, Ciencias Tecnológicas

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar